Druhý duel sa bude hrať v hlavnom meste na štadióne Santiaga Bernabeu o tri týždne 27. februára a Barcelona sa pokúsi dvojzápas zvrátiť a postúpiť do finále piatykrát za sebou. Následne sa oba tímy stretnú 2. marca v rámci dlhodobej ligovej súťaže.
Dobrú pozíciu do domácej odvety zariadil Realu už v 6. minúte Lucas Vázquez, ktorý využil ideálnu prihrávku Karima Benzemu od bránkovej čiary.
O vyrovnanie sa postaral Brazílčan Malcom, ku ktorému sa lopta dostal po strele Luisa Suáreza do žrde. Krátko potom prišiel na ihrisko ľahko zranený kanonier Lionel Messi a v drese Realu nastúpil Gareth Bale, ale na výsledku sa už nič nezmenilo.
Copa del Rey – prvé semifinále:
FC Barcelona – Real Madrid 1:1 (0:1)
Góly: 57. Malcom – 6. Lucas Vázquez
TV Pravda: Aké sú očakávania v nasledujúcich siedmich dňoch v športe si môžete pozrieť v relácii Týždeň v športe – lyžiarsky špeciál (vysielané 4.2.2019).